মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
উইন্ডোজ আপডেট
উইন্ডোজ হালনাগাদ (WU), হলো মাইক্রোসফট কর্তৃক প্রদানকৃত একটি সেবা যেটি উইন্ডোজের বিভিন্ন উপাদানগুলোর হালনাগাদ নিশ্চিত করে। উপাদানসমূহের হালনাগাদের মধ্যে মাইক্রোসফট অফিস, মাইক্রোসফট লাইভ ইসেনশিয়াল এবং মাইক্রোসফট এক্সপ্রেশন স্টুডিও এর হালনাগাদও প্রদান করা হয়। মাইক্রোসফটের উইন্ডোজ ব্যবহারকারীরা সক্রিয় ইন্টারনেট ব্যবস্থার মাধ্যমে মাইক্রোসফটের উইন্ডোজ আপডেট অ্যাপ্লিকেশনের মাধ্যমে উইন্ডোজের হালনাগাদসমূহ ডাউনলোড করে থাকেন। এছাড়াও ব্যবহারকারীরা মাইক্রোসফটের ওয়েবসাইট থেকেও হালনাগাদসমূহ ডাউনলোড করে ইনস্টল করার সামর্থ্য রাখেন।